פירוש נוסף ערך זה עוסק בדמות מסדרת האנימציה האגדה של קורה. אם התכוונתם למשמעות אחרת, ראו טנזן (פירושונים).

מאסטר **טֶנְזֶן** (באנגלית: **Tenzin**; בכתב סיני: **丹增**) הוא דמות בדיונית בסדרת הטלוויזיה המונפשת "האגדה של קורה". הדמות, פרי יצירתם של מייקל דנטה דימרטינו ובריאן קונייצקו, דובבה במקור על ידי ג'יי קיי סימונס ובעברית על ידי לירון ברנס.

טנזן הוא בנו של אנג וקטרה, הדמויות הראשיות בסדרת המקור, אווטאר: כשף האוויר האחרון. אביו היה האווטאר אשר קדם לקורה, וטנזן הוא כשף האוויר היחיד מבין ילדיו. הוא ראה עצמו כאחראי להמשך מורשת נוודי האוויר שכמעט נכחדה במלחמת מאה שנים. ובמהלך הסדרה הוא משמש כמורה רוחני ומדריך כשפות אוויר לאווטאר קורה הצעירה.

יצירת הדמות
-----------

השחקן האמריקאי ג'יי קיי סימונס דיבב במקור את דמותו של טנזן
הדמות נוצרה בשנת 2011 על ידי יוצרי הסדרה, מייקל דנטה דימרטינו ובריאן קונייצקו. הבגדים שלו תוכננו לשקף הן את היותו כשף אוויר והן את היותו בנו של אנג. בזמן ההפקה הראשונית של הסדרה, שמו היה אמור להיות טנזן ג'יאטסו ושני אחיו היו אמורים להיות אף הם כשפי אוויר כמותו. יצירת הדמות נתקלה בקשיים בין השאר כי האנימטורים של הסדרה התקשו לצייר את אפה של הדמות בצורתה הנכונה.

לאחר שהוכה קשות על ידי חברי מסדר הלוטוס האדום במהלך פלישתם לאי המקדש, החלו שמועות בקרב מעריצי הסדרה על אפשרות שהוא נהרג. בעקבות זאת, הצהיר מייקל דנטה דימרטינו, כי הוא ובריאן קונייצקו מעולם לא התכוונו שהדמות תיהרג במהלך העלילה.

הוא דובב על ידי השחקן האמריקאי ג'יי קיי סימונס, ובעברית על ידי לירון ברנס. ביולי 2020 חשף קונייצקו כי הנוהג של טנזן למשוך בזקנו בעת שהוא חושב נוצרה בהשראת מייקל דנטה. יוצרי הסדרה התייעצו עם אמן לחימה מקצועי אשר סייע בעיצוב סגנון הלחימה של הדמויות.

ביוגרפיה דמיונית
----------------

### ילדותו

דיוקן של טנזן בינקותו, יחד עם הוריו ואחיו. אנג, קטרה, בומי, קאיה, טנזן (משמאל עם כיוון השעון)
טנזן הוא בנם הצעיר של אנג וקטרה. אביו הוא האווטאר אשר קדם לאווטאר קורה וכשף האוויר ששם קץ למלחמת מאה השנים. טנזן הוא כשף האוויר הראשון שנולד מזה יותר ממאה שנה ואביו ראה בו כמי שישמר את מורשת נוודי האוויר לאחר מותו.

לטנזן אח ואחות גדולים, בומי וקאיה, אך מכיוון שהיה היחיד שביכולתו לכשף אוויר עיקר תשומת הלב של אביהם הייתה מופנית אליו. משום כך, שני אחיו הרגישו מקופחים והרבו להציק לאחיהם הקטן. לאחר פטירת אביו, ירש טנזן את חפציו ומילא את מקומו באי מקדש האוויר ובמועצת עיריית רפאבליק סיטי, בירת הרפובליקה המאוחדת.

### ספר ראשון - אוויר

#### הולדת קורה

זמן קצר לאחר שנולדה אווטאר קורה, ארבעת חברי הלוטוס האדום, זאהיר, פְּלִי, מִינְג־הואה, גאזאן ניסו לחטוף אותה כדי לחנכה על פי דרכיהם ולפתוח באמצעותה את שערי הרוחות. טונרק, אביה של קורה, יצר קשר עם צוקו, סוקה, וטנזן, יחד הם לכדו את ארבעת הפושעים וכלאו אותם בבתי כלא מיוחדים ברחבי העולם.

#### הגעת אווטאר קורה לאי המקדש

לאחר שהשלימה את לימודי כשפות אדמה, מים ואש, עברה קורה לרפאבליק סיטי על מנת ללמוד כשפות אוויר מפי טנזן אשר היה המאסטר בכשפות אוויר היחיד באותה תקופה. קורה התקשתה בכשפות אוויר ועד מהרה החלו ויכוחים בין השניים בנוגע לתסכולה של קורה מהלימודים והצורך שלה בבילויים מחוץ לאי המקדש.

#### התגברות השוויונאים

לאחר התגברות כוחם של ארגון השוויונאים, ארגון מהפכני נגד כשפים בהנהגתו של אמון. התרבו חילוקי הדעות בין טנזן וחבר המועצה טרלוק כיצד המועצה אמורה להתמודד בנושא. לרוב, ידו של טרלוק הייתה על העליונה. לאכזבת טנזן הוא לא הצליח למנוע את החלטתו להקים כוח משימה שילחם באמון ולא הצליח למנוע את קיום גמר האולימפי-כשף אשר אמון איים על משתתפיו.

לאחר שקורה נחטפה, יצאו טנזן, לי בייפונג, מאקו, בולין ואסאמי למשימת חיפוש אחריה, לאחר שגילו כי טרלוק עומד מאחורי החטיפה הוא המם אותם בכשפות דם ונמלט. בסופו של דבר הם מצאו את קורה על גבי נאגה, דובת הקוטב שלה לאחר שהצליחה להימלט.

#### הפיכה שלטונית

כחלק מההפיכה שביצעו השוויונאים בעיר הם חטפו את כל חברי המועצה, אך למרות זאת, הם נכשלו בחטיפת טנזן אשר הצליח להגן על עצמו ולברוח מהעיר יחד עם משפחתו. בסופו של דבר, אמון הצליח להניח את ידיו עליהם והם הובלו לטקס הניצחון של אמון אשר התכוון ליטול מהם את יכולת הכשפות ובכך לשים קץ לכשפי האוויר בעולם באותו הטקס. לאחר שכשפי האוויר הובלו לבמה, קורה ומאקו הצליחו להבריח אותם וזמן קצר לאחר מכן אמון הובס.

### ספר שני - רוחות

#### הקוטב הדרומי

שישה חודשים לאחר ניסיון ההפיכה, נסעו טנזן ומשפחתו יחד עם חבורת האווטאר ל"פסטיבל רוחות הקרחונים" אשר התקיים בשבט המים שבקוטב הדרומי שם הם פגשו את אונלק, דודה של קורה וצ'יף שבט המים הצפוני. לאחר שראתה את יכולותיו בלחימה נגד רוחות אפלות בחרה קורה באונלק למנטור שלה במקומו של טנזן. טנזן מצידו יצא יחד עם ילדיו ושני אחיו, בומי וקאיה לחופשה מקדש האוויר הדרומי.

#### המיזוג ההרמוני

אחד מיוצרי הסדרה, מייקל דנטה דימרטינו. בריאן קונייצקו חשף כי הנוהג של טנזן למשוך בזקנו בעת שהוא חושב נוצרה בהשראת מייקל
בזמן ששהה טנזן במקדש האוויר המזרחי, מבודד מכל תקשורת עם העולם החיצון, הגיעה קורה וסיפרה לו על המתרחש בקוטב הדרומי, על מלחמת האזרחים בין שבטי שני המים ועל כוונתו של אונלק לשחרר את רוח האפלה בזמן ההתכנסות ההרמונית. כדי לעזור לה, ניסה טנזן להדריך את קורה כיצד לעבור לעולם הרוחות, משכשל התוודה כי אף פעם לא הצליח לעבור לעולם הרוחות. במקומו, התנדבה ג'ינורה, ביתו הבכורה להדריך את קורה ויחד הן עברו לעולם הרוחות בזמן שטנזן שומר על גופן בעולם הגשמי.

לאחר שקורה חוזרת לבדה בעולם הרוחות ומודיעה לטנזן כי ג'ינורה נלכדה על ידי אונלק, הוא נחרד לגורלה של ביתו ויוצא לשער עולם הרוחות הצפוני יחד עם בומי, קאיה, קורה, מאקו ובולין שם ילדיו של אנג נפרדו מהשאר על מנת לאתר ולהציל את ג'ינורה בעוד גופה הגשמי הפקיד בידיה של קטרה אמו.

דקות לפני ההתכנסות ההרמונית השתמש אונלק בג'ינורה על מנת להכריח את קורה לפתוח את שער הרוחות הצפוני ובכך לאפשר לו ולרוח האופל וואטו להתאחד ובכך לנסות לגבור על האווטאר. לאחר שבמהלך הקרב איבדה קורה את הקשר עם האווטארים הקודמים, טנזן עודד אותה ושיכנע אותה כי ישנה עוד דרך לנצח בקרב, באמצעות כשפות אנרגיה.

בזמן הקרב, הגנו טנזן והאחרים על קורה מפני אינספור רוחות אפלות וכשקורה ניצחה טנזן הבחין כי קורה מתמהמהת בסגירת שערי הרוחות (המאפשרים גישה בין העולמות) וכשקורה אמרה לו כי היא חוששת כי אווטאר וואן טעה בכך שסגר את השערים מלכתחילה, טנזן אמר כי תומך בכל החלטה אשר האווטאר תחליט.

### ספר שלישי - שינוי

#### גילוי כשפי אוויר חדשים

בריאן קונייצקו, אחד מיוצרי הסדרה
לאחר שבומי, אחיו של טנזן התחיל לכשף אוויר בפעם הראשונה בחייו ולאחר שמתקבלים עוד ועוד דיווחים על כשפי אוויר חדשים שצצים ברחבי העולם מתגלה כי בעקבות המיזוג ההרמוני, אלפי אנשים לא כשפים ברחבי העולם קיבלו באופן תקדימי כוחות כשפות אוויר לראשונה בחייהם. טנזן וקורה יחד עם ג'ינורה, מאקו, בולין, בומי ואסאמי יוצאים לממלכת האדמה במטרה לאתר ולגייס את כשפי האוויר החדשים על מנת שישכנו מחדש את מקדשי האוויר ויחזירו את אומת האוויר לתפארתה. הם חווים קשיים בשכנוע כשפים חדשים ויומיים לאחר שהחבורה מגיעים לעיר הבירה, בה-בינג-סה, מתגלה להם כי מלכת האדמה שובה כשפי אוויר כדי שישמשו בחיילים בצבא האדמה. באמצעות מדיטציה ג'ינורה גילתה כי כשפי האוויר מוחזקים מתחת ארמון המלוכה ובאותו לילה, טנזן, בומי וקורה חדרו לכלא מתחת האדמה ושחררו את האסירים הכלואים. לאחר שברחו מבה סינג סה על גבי שתי ספינות אוויר, אמר טנזן לכשפי האוויר החדשים כי הם כבר לא אסירים וכי הבחירה בידם, הוא הציע להם להביא אותם למקום בטוח או להצטרף אליו למקדש האוויר הצפוני להתאמן, ולחיות כנוודי אוויר, הוא התרגש לאחר שכל כשפי האוויר אכן בחרו באפשרות השנייה. לאחר מכן נסע טנזן יחד עם כשפי האוויר למקדש האוויר בעוד כשקורה, בולין, מאקו ולין בייפונג נסעו לזאופו על מנת לפגוש את כשפית האוויר שהתגלתה בעיר.

#### הכשרת כשפי האוויר

במקדש האוויר הצפוני התחיל טנזן לאמן את כשפי האוויר אך זכה לחוסר עניין והתלהבות מצידם והוא גילה כלפיהם חוסר רגישות והתחשבות באימונים. במהלך האימונים הוא חווה חיכוכים עם בומי אחיו שאף פרש מהאימונים לאחר מכן. טנזן לא היה מרוצה ממערכת היחסים שהחלה להתרקם בין בתו ג'ינורה לקאי, נער כשף אוויר אשר היה גנב בעברו. לאחר שג'ינורה וקאי פגשו בחבורת ציידים בלתי חוקיים של גורי ביזוני אוויר הם נכלאו על ידם במטרה להביאם לבה-סינג-סה יחד עם שאר הגורים שתכננו למכור. ג'ינורה הצליחה לשלוח לבומי קריאה לעזרה באמצעות הרוחות והוא, יחד עם שאר כשפי האוויר יצאו לחלץ אותם. במהלך הקרב הופיע טנזן יחד עם שלושה ביזוני אוויר בוגרים וגבר על ראש הגנבים. הקרב עורר בכשפי האוויר החדשים התלהבות מטכניקות הכשפות וטנזן שיבח את בומי על המנהיגות הטבעית ועל הקשר שלו עם הרוחות וציין כי הוא מזכיר לו את אביהם. בומי התנצל על הצרות שגרם לטנזן באימונים וכשאמר כי אף פעם לא הרגיש חלק מאומת האוויר אמר לו טנזן כי כעת הוא חלק מהם.

#### השתלטות הלוטוס האדום על המקדש

לאחר שזאהיר, מנהיג הלוטוס האדום, קיבל כשפות אוויר הוא הצליח להימלט באמצעותה מהכלא ושחרר את ארבעת חבריו, פְּלִי, מִינְג־הואה וגאזן אשר יחד הפילו את השלטון בבה-סינג-סה, ומסרו לקורה מסר בו הם מודיעים לה כי אם היא לא תסגיר את עצמה לידיהם הם ישמידו את כל כשפי האוויר שבמקדש. קורה ניסתה הזהיר את טנזן באמצעות מכשיר קשר אך זה היה מאוחר מידי ומסדר הלוטוס האדום החלו לתקוף את המקדש. הם גייסו את כל כשפי האוויר לאולם קטן במקדש, זאהיר ציין כי אם הם ישתפו פעולה לא יעונה להם כל רע אך כשהצהיר כי בכוונתו להשתמש בהם כדי להגיע אל קורה נעמד טנזן ואמר כי הוא לעולם לא ארשה לו להגיע לקורה, זאהיר ציין כי לטנזן אין ברירה אך טנזן אמר כי יש לו ברירה והעיף את זאהיר, מינג־הואה וגאזן, הוא ציווה על בומי וקאיה להצטרף אליו והורה על שאר הכשפים לסגת תוך שהוא מזהיר אותם מפלי, אשר צפתה מספינת האוויר על המתרחש והפציצה אותם. טנזן החל לתקוף את זאהיר תוך כדי שידו על העליונה. לאחר שמינג-הואה וגאזן גברו על קאיה ובומי הם הצטרפו לזאהיר וכיתרו את טנזן אשר סירב להיכנע ואמר "כל עוד אני יכול לנשום זה עוד לא נגמר", השלושה נלחמו בו עד שהתעלף.

חברי המסדר הובילו את כשפי האוויר לחדר חאר והשאירו באולם את טנזן לבדו כשמאחוריו בובות בדמות כשפי אוויר צעירים, בזמן שקורה באה להסגיר את עצמה בתמורה לשחרורם של כשפי האוויר, מאקו ואסאמי הגיעו לאולם, טנזן ניסה להזהיר אותם אך פיו היה קשור, לאחר שקורה נאזקה הם גילו את התרמית והתפתח קרב בינהים לבין מינג-יואה וגאזן כשלבסוף, גאזן שהיה כשף לבה מילא את האולם בלבה רותחת והארבעה נאלצו לסגת לחדרים האחוריים ובזמן שהם עוברים חדרים ומסדרונות לעבר יציאה אחורית במקדש הלבה ממשיכה לזרום לכיוונם. הארבעה ניצלו לבסוף כשקאי הגיע לחלץ אותם רכוב על גבי גור ביזון ובזמן שהתרחקו מהמקום טנזן הביט אל המקדש אשר נשרף בלבה.

לבסוף, לאחר שקורה נכנסה למצב אווטאר ובעזרת כשפי האוויר אשר יצרו סופת טורנדו, הם גברו על זאהיר והוא הושלך לכלא.

#### חניכת ג'ינורה

שבועיים לאחר מכן, התקיים טקס החניכה של ג'ינורה בו הפכה למאסטר כשפות אוויר. בטקס הביע טנזן את גאוותו בביתו, שיבח אותה על שלא ויתרה על תקווה והפגינה מנהיגות כאשר גורלם של אומת האוויר והאווטאר היה על כף המאזניים. הוא שיבח את קורה על שפתחה את השערים, על כך שהחייתה את אומת האוויר ואת נכונותה להקריב את חייה למענם. הוא הודיע שבזמן שקורה תתאושש מהקרב ומההרעלה, אומת האוויר תחזור לשורשיה מימי קדם ותשרת את בני האדם מכל העמים כדי לעזור להחזיר את האיזון והשלום לעולם. לאחר מכן הוא חשף את קעקועיה של בתו אשר העידו על הפיכתה למאסטר והכריז כי היא תוביל אותם לדרך חדשה.

לאחר הטקס, טנזין הצטרף לג'ינורה, אסאמי, בולין ומאקו שבאו לנמל במטרה להיפרד מקורה אשר עמדה לבלות את ימי החלמתה בשבט המים הדרומי. טנזן דחק בה לא לדאוג לשום דבר מלבד ההחלמה שלה והצהיר שהכל תחת שליטה.

### ספר רביעי - איזון

#### ממלכת האדמה ללא מלכה

לאחר ההתנקשות במלכת האדמה, נותרה הממלכה ללא הנהגה, טנזן והנשיא רייקו ביקשו מסו־יין, מנהיגת עיר המתכת צאופו, שתקבל על עצמה את ההנהגה אך למרות הפצרות קובירה בתה המאומצת, היא סירבה להיענות לבקשה. בשלוש השנים שלאחר כניעת הלוטוס האדום מימש טנזן את כוונתו להחזיר את נוודי האוויר לייעודם מימי קדם ותחת הנהגתו החלו כשפי האוויר לנדוד ברחבי העולם על מנת לעזור לחלשים.

לאחר חניכת תחנת הרכבת החדשה ברפאבליק סיטי, הודיע טנזן לנסיך וו, יורש העצר של ממלכת האדמה, כי צבא האומות המאוחדות ילווה אותו לבירת האדמה, בה סינג סה, לאחר הכתרתו שתתקיים ברפאבליק סיטי. לפני ההכתרה, הביע כלפי הנשיא רייקו את דאגתו מהתגברות צבאה של הגנרלית קובירה, מי ששמרה על החוק והסדר בממלכת האדמה מאז רציחת המלכה. בנאומה בטקס, הצהירה כי היא לא מתכוונת לוותר על השלטון בממלכה למען יורש העצר ומינתה את עצמה למנהיגת אימפריית האדמה. בעקבות כך, התכנסו טנזן ומנהיגי האומות לאחר הטקס ויחד החליטו לשלוח את סו-יין בייפונג על מנת שתשנה את דעתה את של קובירה אך ללא הצלחה.

#### חזרת אווטאר קורה לעיר

לאחר שבמשך שלוש השנים האחרונות שהתה קורה בקוטב הצפוני, מתברר לטנזן כי היא עזבה את הקוטב לפני מספר חודשים ומאז נעלמו עקבותיה. מכיוון שרייקו ביקש כי טנזן יישאר בעיר על מנת למצוא פתרון דפלומטי לבעיית קובירה, שלח טנזן את שלושת ילדיו; ג'ינורה, איקי ומילו על גבי ביזון מעופף, ומטיל עליהם לאתר אותה. הילדים מאתרים אותה,ויחד הם חוזרים לרפאבליק סיטי. לאחר שקורה מביעה את אכזבתה מעצמה מכיוון שנכשלה בהגנה על העיר צאופו, טנזן מעודד אותה ומציין כי אף אחד לא ציפה שהיא תגבור על קובירה לבדה וציין כי הוא שמח על שחזרה.

#### הקרב על רפאבליק סיטי

במהלך דיון במועצה בו דנו לגבי תוכנית חירום לפינוי התושבים במקרה של התקפה מצד קובירה, התפרצו לין, סויין ובולין וסיפרו לחברי המועצה על קיומו של נשק עוצמתי הנמצא ברשות קובירה. לאחר מכן, טנזן עודד את משפחתו לעזוב את העיר לפני שהמצב יחמיר אך הם אמרו לו שברצונם להישאר ולסייע לתושבי העיר.

כשהגיע צבאה של קובירה לעיר, ומתוך מטרה להכניע את קובירה, הסתננו בומי, קורה וטנזן לספינת האוויר בה שכן בטאר ג'וניור, ארוסה של קובירה וחטפו אותו כדי שיהווה קלף מיקוח נגדה. להפתעת כולם, לאחר שיצרו קשר רדיו עם קובירה היא איתרה את מיקום האות והפציצה אותו כשארוסה שם. טנזן והאחרים הצליחו להינצל ועם המשך ההפצצות על העיר עזרה פמה בפינוי והרגעת התושבים. בסופו של דבר, לאחר קרב ארוך בו השתתפו אווטאר קורה, כשפי האוויר, עם בולין, מאקו ואסאמי, נכנעה קובירה והמלחמה הסתיימה.

### קומיקס - מלחמות הדשא

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
לאחר תבוסתה של קובירה, טנזן ונוודי האוויר עזרו לאנשים שבתיהם נהרסו במהלך הפלישה של צבא אימפריית האדמה שוכנו במחנה עקורים. עם שובם של קורה ואסאמי מעולם הרוחות, טנזן מעדכן אותם על המצב במחנה ומציין שהנשיא רייקו עסוק יותר מידי במסע הבחירות שלו מכדי לעסוק למפונים. לאחר מכן, טנזן מסרב לבקשת אסאמי שיתמודד בבחירות לראשות המועצה כנגד הנשיא רייקו באמרו שאין בכוונתו להתערב בפוליטיקה שוב. עם זאת, הוא הציע את ז'ו-לי כמועמדת אפשרית אשר ביכולתה לנהל את העיר על הצד הטוב ביותר.

מערכות יחסים
------------

בשל ידידות הוריהם, כבר מגיל צעיר התחבר טנזן ללין בייפונג, בתה הבכורה של טוף בייפונג, ובשלב מסוים השניים אף היו לזוג. עם הזמן, חוו השניים משברים במערכת היחסים שלהם, בין השאר בשל העובדב שלין איננה הייתה חפצה בילדים משלה. בצל המשבר בין בני הזוג, התוודתה פמה לטנזן על רגשותיה אליו, השניים התחתנו לבסוף וקבעו את מקום מגוריהם באי המקדש.

משפחתו
------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| לטנזן אח ואחות הגדולים ממנו, אחיו הבכור הוא בומי, גנרל ומפקד הדיוויזיה השנייה של הכוחות המאוחדים. לאחר המיזוג ההרמוני מקבל כוחות כשפות אוויר. ואחותו הגדולה, קאיה, כשפית מים אשר לאחר פטירתו של אנג נשארה לסייע לקטרה.

לטנזן ופמה ארבעה ילדים כשכולם נולדו עם יכולות כשפות אוויר:* ג'ינורה - הבת הבכורה, בסוף הספר השלישי הופכת למאסטר
* איקי - לאחר המיזוג ההרמוני מתגלה כי היא מסוגלת לתקשר עם הרוחות
* מילו - בנם הראשון
* רוהאן - נולד במהלך באי המקדש בזמן מתקפת השוויונאים על האי
 | 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   | פאקו |   | קאנה |   | לא ידוע |
|   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | קאיה |   | האקודה |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   |   |   |   |   |   |   |   |   | אנג |   | קטרה |   | סוקה |   |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   | פמה |   | טנזן |   | קאיה |   | בומי |   |   |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
| רוהאן |   | מילו |   | איקי |   | ג'ינורה |
|
|   |   |   |  |
|

   – כשפי אוויר
  – כשפי מים

 |

אישיות
------

טנזן מרבה להיות רציני וחמור סבר ובאופן דומה, אמו תיארה אותו כמי שתמיד היה בעל חזות רצינית. עם זאת, קיים בו חוש הומור ולעיתים הוא אף מפגין מידה של התלהבות. הוא משתדל לשמור על עצמו רגוע אך לא מצליח לעיתים קרובות בשל ילדיו המופרעים. כמו כן, הוא מתקשה לשמור על סבלנותו במהלך ימיה הראשונים של קורה במקדש האוויר, והתקשה להתמודד עם האופי המרדני שלה.

הוא מתגלה כבעל אופי שמרן ונהג להפגין זלזול במשחקי "האולימפי-כשף" אותם תיאר כאלימים וכלא רלוונטיים לעומת אמנות הכישוף המסורתית. עם זאת, לאחר שיצא לו לראות את קורה נלחמת בזירה הוא גילה בקיאות בחוקי המשחק ואף רצון שקורה תנצח.

במהלך הסדרה הוא טנזן מקפיד לשמור על כבודו, והתקשה להודות כי לא הצליח להיכנס לעולם הרוחות ובתחילה אף לא הסכים שג'ינורה תעשה זאת במקומו.

בתור היותו כשף האוויר היחיד מבין בני של אנג, הוא ראה את עצמו כממשיך דרכו ומורשת נוודי האוויר ובמהלך הסדרה הוא עובר תהליך בו הוא מבין כי הוא אינו אמור להיות אנג ואיננו אמור להחליפו אלא להנהיג בדרך שלו. הוא התחייב להגן על נוודי האוויר ובמהלך פלישת הלוטוס האדום לאי המקדש, סירב להיכנע אף על פי שהיה פצוע וחבול בכל גופו.

יכולות
------

### כשפות אוויר

החל ממות אביו ועד הולדת ג'ינורה היה טנזן כשף האוויר היחידי בעולם. בתמונה, סמל כשפות האוויר
טנזן היה כשף האוויר היחיד מבין ילדיו של אנג ועבר הכשרה בכל הטכניקות של אביו. לאחר פטירתו של אביו טנזן נשאר כשף האוויר היחיד בעולם. כדי להבטיח כי תרבות נוודי האוויר תימשך, הוא אימן את כל ילדיו בטכניקות ובאמנות כשפות אוויר וכמו כן גם היה המנטור של אווטאר קורה בכשפות אוויר.

למרות היותו פציפיסט, טנזן הוכיח את יכולות הלחימה שלו מספר פעמים והיה חבר המועצה היחיד שהשוויונאים לא הצליחו לחטוף והראשון בסדרה אשר הצליח להנחית מכה על אמון. בזמן שתחנת המשטרה נפגעה הוא חילץ את הנוכחים והגן עליהם ביצירת בועה גדולה מאוויר. בנוסף, בקרב עם זאהיר הוא נהדף על ידי טנזן לאחור ורק לאחר ששאר חברי מסדר הלוטוס האדום באו לעזרתו טנזן הצליח לגבור עליו.

יוצרי הסדרה התייעצו עם אמן לחימה מקצועי אשר סייע בעיצוב סגנון הלחימה של הדמות. בסדרה נראה טנזן כשהוא נלחם בסגנון אייקידו ווו-שו של בה גואה ג'אנג ושינג אי צ'ואן. כשפות האוויר מסמלת את עקרון החופש והיא דורשת זריזות ומהירות, עבודת רגליים דינמית ותמרוני התחמקות מהירים. טכניקות אלו נועדו להגביר את הקושי של יריבים לתקוף ישירות או להנחית מכה קטלנית, וגם לאפשר לכופפי אוויר להגן על עצמם תוך הימנעות מפציעת התוקף - פילוסופיה פציפיסטית הרווחת בקרב נוודי האוויר.

### ידע

לטנזן ידע נרחב בהיסטוריה של כשפי האוויר, תרבותם ובגאוגרפיה של מקדשי האוויר. אף על פי שאף פעם לא הצליח לעבור לעולם הרוחות באמצעות מדיטציה הוא היה בקיא בגאוגרפיה של המקום והכיר שם מקומות רבים כגון "ערפל הנשמות האבודות" ו"עץ הזמן".

### כושר גופני

טנזן ניחן בכושר גופני גבוה, הוא זריז ובעל סיבולת גבוהה, הוא אף יצא למסע של 16 קילומטר מבלי להתעייף. כמו כל כשפי האוויר, טנזן הוא טבעוני ואף חינך את ילדיו וחניכיו לנהוג כך.

מראה
----

הדמות לבושה כמעט תמיד בבגדים המסורתיים של נוודי האוויר ומאז הפיכתו למאסטר בכשפות אוויר הוא מעוטר בקעקועי חיצים כחולים כנהוג אצל המאסטרים. כמו כן, עיניו של טנזן כחולות, ראשו מגולח ושיערות זקנו המחודד ושפמו שחורים. יוצריו הסדרה העידו כי בגדיו תוכננו לשקף את היותו כשף אוויר והן את היותו בנו של אנג.

קבלה
----

דמותו של טנזן התקבלה בברכה על ידי המבקרים והמעריצים. מערכת היחסים שלו עם קורה, מתוקף היותו המנטור שלה, הושוותה למערכת היחסים בין דוד אירו לנסיך צוקו מסדרת המקור. והן ליחסים של יודה עם לוק סקייווקר בסרט מלחמת הכוכבים - פרק 5: האימפריה מכה שנית. בנוסף, תפקודו של טנזין כמנטור של אומת האוויר במקדש האוויר הצפוני גרר השוואות לדמויות מינרווה מקגונגל וסוורוס סנייפ מסדרת הטלוויזיה הארי פוטר.

רבים מהמבקרים שיבחו את הקרב של טנזן כנגד זאהיר ולאחר מכן נגד שאר חברי מסדר הלוטוס האדום לאי המקדש, והוא תואר כאחד הקרבות הטובים ביותר בעונה השלישית ובסדרה בכלל. לואי קמנר ממגזין CBR אף ציין כי זהו הקרב היחידי בו נלחמו שני כשפי אוויר בשיעור קומה שכזה.

> 
> טנזן לומד להיות האדם שהוא ומתגלה לא רק כאחד מכשפי האוויר החזקים בסדרה אלא גם כמייסד ומנהיג חשוב של אומת האוויר.
> 
> 
> 
> 
> המקור באנגלית
> Tenzin learns to be his own person and rises not only as one of the most powerful airbenders of the story but also as the important founder and leader of the Air Nation.
> — Grace Black, Avatar The Last Airbender: 10 Best Characters From The Air Temples Across The Franchise, Screen Rant, ‏6 ביוני 2022
> 

אף ההתמודדות של טנזן עם הרצון להמשיך את מורשת אביו זכתה לשבחים ממבקרים. רבים מהם ציינו את אישיותו הקשוחה והאחראית. את היותו אסטרטג ותיארו אותו כדמות המוכנה להקריב עצמה על מנת להגן על היקר לה.

עם זאת, הושמעו ביקורות על חוסר הליברליות של הדמות ותמיכתו בהשארת מוסד המלוכה בממלכת האדמה. כמו כן, הושמעה ביקורת על יוצרי הסדרה בשל מיעוט הופעותיו של טנזן בעונה הרביעית בסדרה, זאת למרות היותו דמות ראשית בה.

ראו גם
------

* האגדה של קורה - דמויות

קישורים חיצוניים
----------------

* Louis Kemner, ‏Avatar: 5 Harsh Realities Of Being An Airbender (& 5 Perks), Comic Book Resources, פורסם ב-29 באוקטובר 2021
* Tenzin's Airbending and Spiritual Evolution 💨 | The Legend of Korra, סרטון בערוץ "Avatar: The Last Airbender", באתר יוטיוב (אורך: 11:33)
* The Life Of Pema (Avatar), סרטון בערוץ "The Amagi", באתר יוטיוב (אורך: 16:22)
* טנזן באתר פאנדום

ביאורים
-------

1. ↑  להרחבה ראו #מראה
2. ↑  אך לא ברור אם כוונת היוצרים לקרוא לו כך הייתה מתוך כוונה שיקרא על שם המורה של אנג, הנזיר ג'יאטסו
3. ↑  בסופו של דבר קאיה הפכה כשפית מים ובומי לא כשף עד המיזוג ההרמוני. להרחבה ראו #משפחתו
4. ↑  עוד על סגנון הלחימה של הדמות ראו #כשפות אוויר
5. ↑  להרחבה על תפקיד "האווטאר" וסוגי הכשפויות ראו האגדה של קורה#העולם של הסדרה
6. ↑  העיר והרפובליקה הוקמו על ידי אנג (דמות) וצוקו בשטחים שכבשה אומת האש מממלכת האדמה במהלך מלחמת מאה השנים
7. ↑  צ'יף שבט המים הצפוני, אונלק, סייע לפושעים אך הצליח להתחמק מאשמה
8. ↑  כשפות דם - יכולת נדירה המעניקה יכולט לשלוט בגופם של אחרים, כשפות זו הוצאה מחוץ לחוק
9. ↑  אירוע המתרחש בכל עשרת אלפים שנה ובו רוח האור ורוח האפלה נלחמות על גורל העולם לעשרת אלפי השנים הבאות. בהתכנסות ההרמונית הקודמת, התאחדה רוח האור עם בן אנוש בשם וואן, כך הם הוא הפך לאווטאר הראשון, וכך גבר על רוח האפלה וכלא אותו בעץ הזמן למשך עשרת אלפים שנים בהם החל מחזור האווטאר
10. ↑  10 מייל בקירוב
11. ↑  הכוונה לעונה הרביעית כשתמך בנסיך וו כמלך

הערות שוליים
------------

1. 1 2  'Legend of Korra' concept art: Korra's airbending teacher Tenzin | Hypable, Hypable, ‏5 במרץ 2012
2. ↑  דנטה, מייקל, קונייצקו, בריאן, Dos Santos, יפן (2013). "Early Development". *The Legend of Korra—The Art of the Animated Series, Book One: Air*. Dark Horse Comics. ISBN 978-1-61655-168-1.
3. ↑  Kevin FitzpatrickKevin Fitzpatrick, 'Legend of Korra' Creators Bryan Konietzko and Michael DiMartino Talk "Korra Alone," Book 4 and Beyond, ScreenCrush (באנגלית)
4. ↑  בריאן, Happy birthday to Michael Dante DiMartino, אינסטגרם, ‏19 ביולי 2020
5. 1 2  Kisu, IMDb
6. ↑  האגדה של קורה - עונה 3, פרק 3 (/פרק 29), באתר ניקלודיאון, ‏2014
7. ↑  האגדה של קורה - עונה 1 פרק 1, באתר ניקלודיאון, ‏2012
8. ↑  האגדה של קורה - עונה 1 פרק 2, באתר ניקלודיאון, ‏2012
9. 1 2  האגדה של קורה - עונה 1 פרק 6, באתר ניקלודיאון, ‏2012
10. ↑  האגדה של קורה - עונה 1 פרק 9, באתר ניקלודיאון, ‏2012
11. 1 2  האגדה של קורה -עונה 1 פרק 10, באתר ניקלודיאון, ‏2012
12. 1 2  האגדה של קורה - עונה 1 פרק 12, באתר ניקלודיאון, ‏2012
13. ↑  האגדה של קורה - עונה 2 פרק 2 (/פרק 13), באתר ניקלודיאון, ‏2013
14. 1 2  ג'ושוע המילטון, האגדה של קורה - עונה 2 פרק 9 (/21), באתר ניקלודיאון, ‏2013
15. 1 2  טים הדריק, האגדה של קורה - עונה2 פרק 10 (/22), באתר ניקלודיאון, ‏2013
16. ↑  ג'ושוע המילטון, האגדה של קורה - עונה 2 פרק 11 (/23), באתר ניקלודיאון, ‏2013
17. ↑  טים הדריק, האגדה של קורה - עונה 2 פרק 12 (/24), באתר ניקלודיאון, ‏2013
18. 1 2  ג'ושוע המילטון, האגדה של קורה - עונה 2 פרק 13 (/25), באתר ניקלודיאון, ‏2013
19. 1 2  מייקל דנטה דימרטינו, האגדה של קורה - עונה 2 פרק 14 (/26), באתר ניקלודיאון
20. 1 2  האגדה של קורה - עונה 3 פרק 1 (/27), באתר ניקלודיאון, ‏2014
21. ↑  האגדה של קורה - עונה 3 פרק 2 (/28), באתר ניקלודיאון, ‏2014
22. ↑  האגדה של קורה - עונה 3 פרק 3 (/29), באתר ניקלודיאון, ‏2014
23. 1 2  האגדה של קורה - עונה 3 פרק 4 (/30), באתר ניקלודיאון, ‏2014
24. ↑  האגדה של קורה - עונה 3 פרק 5 (/31), באתר ניקלודיאון, ‏2014
25. ↑  האגדה של קורה - עונה 3 פרק 7 (/33), באתר ניקלודיאון, ‏2014
26. ↑  האגדה של קורה - עונה 3 פרק 10 (/36), באתר ניקלודיאון, ‏2014
27. ↑  האגדה של קורה - עונה 3 פרק 11 (/37), באתר ניקלודיאון, ‏2014
28. ↑  האגדה של קורה - עונה 3 פרק 12 (/38), באתר ניקלודיאון, ‏2014
29. 1 2  האגדה של קורה - עונה 3 פרק 13 (/39)
30. ↑  ג'ושוע המילטון, האגדה של קורה - עונה 4 פרק 5 (/44), באתר ניקלודיאון, ‏2014
31. 1 2 3  ג'ושוע המילטון, האגדה של קורה - עונה 4 פרק 1 (/40), באתר ניקלודיאון, ‏2014
32. 1 2  טים הדריק, האגדה של קורה - עונה 4 פרק 3 (/42), באתר ניקלודיאון, ‏2014
33. ↑  מייקל דנטה דימרטינו, האגדה של קורה - עונה 4 פרק 2 (/41), באתר ניקלודיאון, ‏2014
34. ↑  קייטי מאטילה, האגדה של קורה - עונה 4 פרק 4 (/43), באתר ניקלודיאון, ‏2014
35. ↑  מייקל דנטה דימרטינו, האגדה של קורה - עונה 4 פרק 7 (/46), באתר ניקלודיאון, ‏2014
36. ↑  ג'ושוע המילטון, האגדה של קורה - עונה 4 פרק 9 (/48), באתר ניקלודיאון, ‏2014
37. 1 2  ג'ושוע המילטון, האגדה של קורה - עונה 4 פרק 11 (/50), באתר ניקלודיאון, ‏2014
38. ↑  טים הדריק, האגדה של קורה - עונה 4 פרק 12 (/51), באתר ניקלודיאון, ‏2014
39. ↑  מייקל דנטה דימרטינו, האגדה של קורה - עונה 4 פרק 13 (/52), באתר ניקלודיאון, ‏2014
40. ↑  מייקל דנטה דימרטינו, כרך 1, **האגדה של קורה: מלחמות הדשא**, ארצות הברית: דארק הורס קומיקס, 2017. (באנגלית)
41. ↑  נאמר ב-Director commentary באתר ניקטונס
42. ↑  האגדה של קורה - עונה 1 פרק 5, באתר ניקלודיאון, ‏2012
43. ↑  האגדה של קורה - עונה 3 בפרק 12 (/38), באתר ניקלודיאון, ‏2014
44. ↑  Kung Fu Magazine Articles, web.archive.org, ‏2012-04-15
45. ↑  The Lost Scrolls: Air, עמוד 213 of The Lost Scrolls Collection.
46. ↑  "Nickelodeon's Official Avatar: The Last Airbender Flash Site". ניקלודיאון
47. ↑  Director: Ethan Spaulding; Writer: Elizabeth Welch Ehasz (באפריל 7, 2006). "Return to Omashu". *Avatar: The Last Airbender*. Season 2. Episode 3. ניקלודיאון.
48. ↑  Ehasz, Aaron (writer) & Spaulding, Ethan (director). (ביוני 2, 2006). "Bitter Work". Avatar: The Last Airbender. Season 2. Episode 9. ניקלודיאון.
49. ↑  האגדה של קורה - עונה 3 פרק 8 (/34), באתר ניקלודיאון, ‏2014
50. ↑  Harding, Xavier (16 באוגוסט 2014). "Legend Of Korra' Season 3 Spoilers: Is Tenzin Dead? Episode 11 'The Ultimatum' Hints At The Airbenders' Honorable End". *iDigital Times*
51. ↑  Kirkpatrick, Noel (5 באוקטובר 2013). "The Legend of Korra "Peacekeepers" Review: Every Which Way But Korra's". *TV.com*
52. ↑  Matt PatchesMatt Patches, ‘The Legend of Korra’ Book 3 Review: "Original Airbenders", ScreenCrush (באנגלית)
53. ↑  Jahanvi Shah, ‏10 The Legend Of Korra Characters That Would Make A Great Hogwarts Headmaster, Comic Book Resources, Jun 7, 2022
54. ↑  Andrew Tefft, ‏10 The Legend Of Korra Characters Who Would Make Great Wizards In Harry Potter, Comic Book Resources, פורסם ב-13 ביוני 2022
55. ↑  D'Amico, Jordan (19 באוגוסט 2014). "11 Best Moments So Far From "The Legend of Korra" Book 3: Change". *RecentlyHeard.com*
56. ↑  Louis Kemner, ‏10 Most Unique Fights In Legend Of Korra, Ranked, Comic Book Resources, פורסם ב-17 בפברואר 2022
57. ↑  Grace Black, Avatar The Last Airbender: 10 Best Characters From The Air Temples Across The Franchise, Screen Rant
58. ↑  Louis Kemner, ‏Avatar: 10 Ways Tenzin Is Just Like Aang, Comic Book Resources, פורסם ב-3 באפריל, 2022
59. ↑  Brooke Thomas, ‏Avatar: 10 Ways Tenzin Is Nothing Like Aang, Comic Book Resources, פורסם ב-24 במרץ 2022
60. ↑  Alexandra Locke, ‏The 10 Most Wholesome Legend Of Korra Ships, Ranked, Comic Book Resources, פורסם ב-17 ביוני 2022
61. ↑  Joshua Medina, The Legend of Korra - Core Team Avatar Members Ranked by Skill Set, Powers, and Abilities, MovieWeb, ‏1 במאי 2022
62. ↑  Lauren Davis, It's Official: We're In Love With Legend Of Korra's New Antagonist, Gizmodo, ‏6 בספטמבר 2014
63. ↑  Kirkpatrick, Noel (19 בדצמבר 2014). "The Legend of Korra Series Finale Review: New Beginnings End". *tv.com*

| אווטאר: כשף האוויר האחרון מאת מייקל דנטה דימרטינו ובריאן קונייצקו |
| --- |
| 

| מדיות הזיכיון |
| --- |
| 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אווטאר: כשף האוויר האחרון | 

|  |  |
| --- | --- |
| פרקים | פיילוט • צוקו לבד • כוכב השביט של סוזין |
| קומיקס | 

|  |  |
| --- | --- |
| טרילוגיות קומיקס | ההבטחה • החיפוש • הקרע • צל וערפל • צפון ודרום • חוסר איזון |
| קומיקסים בודדים | קטרה וכסף הפיראטים • האקדמיה של טוף בייפונג • סוקי לבדה • אזולה במקדש הרוחות • ציידת הראשים ומבשל התה (מתוכנן) |
| אנתלוגיה | ההרפתקאות האבודות • הרפתקאות הצוות |

 |
| משחקי וידאו | Avatar: The Last Airbender • The Burning Earth • Into the Inferno • ‏Legends of the Arena‏ • The Last Airbender |
| אחר | משחק לגו • משחק קלפים |

 |
| האגדה של קורה | 

|  |  |
| --- | --- |
| פרקים | ברוכה הבאה לרפאבליק סיטי • מלחמת אזרחים |
| קומיקס | 

|  |  |
| --- | --- |
| טרילוגיות קומיקס | מלחמות טריטוריה • חורבות האימפריה |
| אנתולוגיה | דפוסים בזמן |

 |
| משחקי וידאו | The Legend of Korra‏ • A New Era Begins |

 |
| ספרים | 

|  |  |
| --- | --- |
| דברי הימים של אווטאר | עלייתה של קיושי • הצל של קיושי • השחר של יאנגצ'ן • המורשת של יאנגצ'ן • חשבון הנפש של רוקו |
| ספרי ילדים | אני אנג • אני צוקו • אני קטרה • לב של גיבור • הכרובים שלי! |

 |
| לייב אקשן | 

|  |  |
| --- | --- |
| איירבנדר | איירבנדר • פסקול • הסיפור של צוקו |
| אווטאר: כשף האוויר האחרון (סדרת טלוויזיה, 2024) |  |

 |
| שונות | אווטאר צ'יבי שורט |

 |

 | אווטאר: כשף האוויר האחרון (זיכיון) |
| 

| היקום של אוטאר |
| --- |
| 

|  |  |
| --- | --- |
| היסטוריה | כרונולוגיה |
| מקומות | עולם הרוחות • ממלכת האדמה (בה סינג סה • אומשו • זאופו)  • הרפובליקה המאוחדת (רפאבליק סיטי) • שבט המים הדרומי  • שבט המים הצפוני  • אומת האש  • מקדשי האוויר  |
| דמויות | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| אווטאר - דמויות | 

|  |  |
| --- | --- |
| שבטי המים  | קטרה (מיי ויטמן) • סוקה (ג'ק דה־סנה) |
| אומת האש  | צוקו (דנטה באסקו) • אזולה (גריי דליסל) • דוד אירו (מאקו אייוומאטצ'ו) • אוזאי (מארק המיל) • אורסה |
| ממלכת האדמה  | טוף בייפונג (ג'סי פלאוור) |
| חיות | אפה (די בראדלי בייקר) • מומו |

 |
| האגדה של קורה - דמויות(צלבון כפול - מציין דמויות שהופיעו בשתי הסדרות) | 

|  |  |
| --- | --- |
| כשפי מים  | אמון (סטיבן בלום) • אונלק (אדריאן לטורל) • קטרה (אווה מארי סיינט)צלבון כפול |
| כשפי אש  | מאקו (דייוויד פאוסטינו) • דוד אירו (גרג בולדווין)צלבון כפול • צוקו (ברוס דוויסון)צלבון כפול |
| כשפי אדמה  | בולין (פי. ג'י. בירן) • לין בייפונג (מינדי סטרלינג) • קובירה (זלדה ויליאמס) • טוף בייפונג (פיילס סימפלר)צלבון כפול |
| כשפי אוויר  | טנזן (ג'יי. קיי. סימונס) • זאהיר (הנרי רולינס) |
| לא כשפים | אסאמי סאטו (סיישל גבריאל) • סוקה (ג'ק דה־סנה)צלבון כפול |

 |
| אווטארים | קורה (ג'נט וארני) • אנג (זאק טיילר אייזן/די בי סוויני)צלבון כפול • רוקו (ג'יימס גארט)צלבון כפול • קיושיצלבון כפול • קורוקצלבון כפול • יאנג־צ'ןצלבון כפול • זיטוצלבון כפול • וואן |

 |

 |

 |
| 

| הפקה |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| הפקה | ניקלודיאון • ויאקום • מייקל דנטה דימרטינו • בריאן קונייצקו

|  |  |
| --- | --- |
| כותבים | מייקל דנטה דימרטינו • בריאן קונייצקו • אהרון אהז • טים הדריק • ג'ושוע המילטון • קטי מטילה • ג'ין לואן יאנג • מייקל טייטלבאום • FC Yee • דייב רומן • אליסון וילגוס |
| מאיירים | גוריהירו • פיטר ורטמן • נינה מטסומוטו |
| הנפשה | DR Movie • סטודיו מיר • סטודיו פיירו • Moi Animation |

 |
| הפצה | 

|  |  |
| --- | --- |
| סדרות וסרטים | ויאקום • ניקלודיאון • נטפליקס • סרטי פרמאונט • Paramount Media Networks |
| ספרים | דארק הורס קומיקס • Tokyopop • Del Rey Books • סיימון אנד שוסטר • רנדום האוס • Abrams Books • דל ריי מנגה |

 |

 |

 |